চ্যাম্পিয়নশিপ লিগে চট্টগ্রাম মোহামেডানের প্রথম জয় » সোনালী দিন অনলাইন
প্রচ্ছদ খেলার মাঠ চ্যাম্পিয়নশিপ লিগে চট্টগ্রাম মোহামেডানের প্রথম জয়
চ্যাম্পিয়নশিপ লিগে চট্টগ্রাম মোহামেডানের প্রথম জয়
মার্সেল বাংলাদেশ চ্যাম্পিয়নশিপ লিগে এর আগে সাতটি ম্যাচে মাঠে নেমেছিল চট্টগ্রাম মোহামেডান স্পোর্টিং ক্লাব। তার মধ্যে হেরেছে ৩টিতে। ড্র করেছে ৪টিতে। জয় ছিল না একটিতেও।
সপ্তম রাউন্ড শেষে অষ্টম রাউন্ডে এসে প্রথম জয়ের দেখা পেয়েছে চট্টগ্রাম মোহামেডান। বৃহস্পতিবার তারা ২-০ গোলে হারিয়েছে অগ্রণী ব্যাংক লিমিটেডকে।
বঙ্গবন্ধু জাতীয় স্টেডিয়ামে বৃহস্পতিবার অবশ্য প্রথমার্ধে কোনো গোলের দেখা পায়নি মোহামেডান। দ্বিতীয়ার্ধের ৭০ মিনিটের আগে তারা গোলমুখ খুলতে পারেনি। ৭০ মিনিটের সময় পেনাল্টি পায় চট্টগ্রাম মোহামেডান। আর সেই পেনাল্টি থেকে গোল আদায় করে চট্টগ্রাম মোহামেডানকে এগিয়ে নেন ফরহাদ। ৭৫ মিনিটে সুজন গোল করলে ২-০ ব্যবধানে এগিয়ে যায় তারা। বাকি সময়ে আর কোনো গোল না হলে ২-০ ব্যবধানের জয় নিশ্চিত হয় মোহামেডানের।
এ জয়ের ফলে পয়েন্ট টেবিলেও উন্নতি হয়েছে চট্টগ্রাম মোহামেডান স্পোর্টিং ক্লাবের। ৮ ম্যাচ থেকে ৭ পয়েন্ট নিয়ে পয়েন্ট টেবিলের তলানি থেকে উঠে এসেছে ষষ্ঠস্থানে। অন্যদিকে ৮ ম্যাচ থেকে ১১ পয়েন্ট নিয়ে পয়েন্ট টেবিলের চতুর্থ স্থানে নেমে গেছে অগ্রণী ব্যাংক।
আগের সংবাদশুরু হলো বিজয় দিবস গলফ
পরের সংবাদপ্রিমিয়ার ডিভিশন দাবায় শীর্ষে তিন দল